Lillestrøm (by)

**Lillestrøm** er en by i Lillestrøm kommune i Akershus fylke. Byen inngår i tettstedet Oslo og Oslo-regionen. Lillestrøm ligger 18 km nordøst for Oslo sentrum. 

Rådhuset i Lillestrøm kommune ligger i Lillestrøm by, i bygget som tidligere var Skedsmo kommunes rådhus.

## Geografi
Lillestrøm fremstår (per 2022) som et bysentrum omgitt av en hageby. Nitelva utgjør en naturlig grense mot Strømmen og Rælingen.

Byen ligger 13&nbsp;km øst for Oslos grense og ca. 18&nbsp;km fra Oslo sentrum. Som poststed grenser Lillestrøm mot Leirsund, Strømmen, Fjerdingby, Skjetten, Rælingen, Skedsmokorset, Fetsund og Kjeller. Lillestrøm by er en del av tettstedet Oslo, som igjen er en del av Oslo-regionen. Grunnkretsene som utgjør Lillestrøm har  innbyggere, og  om man inkluderer grunnkretsen Kjeller.

### Bydeler
Lillestrøm består fra gammelt av av flere «bydeler»: Volla og Vigernes (som også er navnet på to av byens barneskoler), Nesa, Måsan, Åråsen, Flisbyen, Furuskauen og Funkisbyen.

### Klima

## Historie
### Opprinnelsen
Gården «Lille Strøm» på Rælingssiden av Nitelva fikk navnet etter at en mindre del av gården Strøm ble skilt ut i en egen del. Tidlig på 1800-tallet var gården et samlingssted for tømmertransporten fra sagbrukene i nordre Øyeren til Oslo, med landhandleri og bakeri. Gården ga navn til jernbanestasjonen som igjen ga navn til stedet, senere byen og kommunen. Navnet Strøm er eldgammelt og forteller om forholdene i elva like ved. De første bosetningene kom langs Nitelva på 1600-tallet og årlige vårflommer satte ofte hus og beitemarker under vann.  

### Jernbaneutbyggingen

1. september 1854 åpnet Hovedbanen mellom Christiania og Eidsvoll. En av stasjonen ble lagt til Lille Strøm gård. Her ble det bygd et lite godshus, et ekspedisjonslokale og en stasjonsmesterbolig. Banen ble lagt over den vide og myrlendte sletta som het Måsan etter all torvmosen som vokste her. Sletta tilhørte gårdene Kjeller og Sørum, og i 1855 bodde det omkring 50 mennesker på småbrukene og husmannsplassene på Måsan. Det meste av sletta var hver vår oversvømmet av vannmengdene fra elvene Glomma, Leira og Nitelva som rant ut i Øyeren. Innsjøen ble regulert i 1861. Sletta ble dermed tørrlagt slik at det kunne reises industri og boliger. Fra 1860-årene var sagene ikke lenger avhengig av vannkraft og de nye dampsagene ble anlagt i Lillestrøm. Dette førte til en sterk befolkningsøkning og Lillestrøm ble raskt fylkets største industristed og gav opphavet til navnet «Flisbyen».

Stasjonen ble flyttet over elva i forbindelse med bygging av Kongsvingerbanen og navnet ble tatt med. Navnet ble skrevet på to forskjellige måter rundt 1885. På kart fra NSB ble konsekvent navnet "Lillestrømmen" brukt. Også på fotografier fra denne tiden dukker samme navn opp. Trolig har det sammenheng med at navnet "Strømmen" fra 1600-tallet i kilder brukes om tømmeroppsamlingsplassen på motsatt side av dagens Lillestrøm, nåtidens Jensebergstranden. Det ble også tatt opp tømmer på Lillestrøm-siden av elva i samme tidsrom og helt frem til tømmer- og sagbruksnæringen ble avviklet i Lillestrøm i 1965. 

Jernbanen har helt fra starten vært svært viktig for Lillestrøm. Fortsatt er stedet et trafikknutepunkt og stedet der Kongsvingerbanen (mot Stockholm) og hovedbanen skiller lag.

### Kommunestruktur
Lillestrøm var egen kommune fra 1908 til og med 1961. 1. januar 1908 ble Lørenskog og Lillestrøm skilt ut fra Skedsmo kommune. 1. januar 1962 ble Lillestrøm igjen innlemmet i Skedsmo. Skedsmo kommunes rådhus (i dag Akershusmuseet) lå på Strømmen inntil nytt rådhus for den sammenslåtte kommunen stod ferdig i Lillestrøm.

### Andre verdenskrig
Under andre verdenskrig var Kjeller flyplass hovedverksted for tyskernes *Luftflotte 5* i Norge og Finland. Kjeller flyplass utførte blant annet reparasjoner på jagerfly av typen Focke-Wulf Fw 190 og Messerschmitt Bf 109, samt reparasjoner på fly som skulle brukes ved Østfronten. Derfor iverksatte allierte styrker to bombeangrep på flyplassen, ett i 1943 og ett i 1944. Bombene som falt under disse to angrepene gjorde skade også i Lillestrøm, og medførte sivile dødsfall.

### Nyere tid
I moderne tid er Lillestrøm også kjent for å ha blitt satt under vann under flere store flommer av elva Nitelva. Både i 1966 og 1967 var det storflom. Skadeomfanget i 1966 og 1967 ble til en viss grad begrenset av en demning som ble ført opp av den tyske okkupasjonsmakten under andre verdenskrig. I 1995 inntraff en ny storflom, og i etterkant av den flommen besluttet myndighetene å skjøte på flomdiket, som ble bygget ut til å sikre hele veien langs Nitelva.

I november 1997 fikk Lillestrøm bystatus etter vedtak i Skedsmo kommunestyre.

5. april 2000 ble byen nesten lagt i ruiner da et tog som fraktet propan tok fyr, i den såkalte Lillestrømulykken.

1. januar 2020 ble kommunene Skedsmo, Fet og Sørum slått sammen til Lillestrøm kommune.

## Samfunn

### Samferdsel
Lillestrøms bysentrum ligger rundt Lillestrøm stasjon. Flytoget stopper her.

Lillestrøm bussterminal ved togstasjonen har  reisende og  bussbevegelser daglig. Terminalbygget vant i 1999 Statens byggeskikkpris. Bussterminalen ble i 2019 oppgradert til en gateterminal i tillegg til terminalbygningen.

### Utdanning
Lillestrøm har mange barnehager og et variert utdanningstilbud med barne- og ungdomsskoler, videregående skoler, én teknisk fagskole og ett universitetscampus.

* Vigernes skole er en barneskole (1–7) med ca. 500 elever/21 grupper og to baser i SFO.
* Volla skole er en barneskole (1–7) med ca. 400 elever/17 grupper og SFO.
* Kjellervolla skole er en barneskole (1–7) med ca. 400 elever.
Ungdomsskolen Sophie Radich skole åpnet i 2022, og ligger også i Vestbygata. Den har fått sitt navn etter den første kvinnelige lærer i Lillestrøm.  

Lillestrøm videregående skole og Skedsmo videregående skole ligger her. Oslomet – storbyuniversitetet har et studiested på Kjeller rett utenfor Lillestrøm, og det er gjort vedtak om at campus skal flyttes inn til sentrum av Lillestrøm.

Handelshøyskolen BI hadde en avdeling i Lillestrøm, men den ble lagt ned 1. august 2007.

Norges Byggskole ligger i Lillestrøm. Studietilbudet omfatter blant annet en teknisk fagskole, som består i et 2-årig studium i bygg og anlegg.

## Kultur
Lillestrøm Kultursenter ble opprinnelig bygget som kino- og teaterbygning i 1920-åra. Bygningen har blitt modernisert og utvidet til mer enn dobbel størrelse. Den gamle kinosalen er beholdt og supplert med to nye teatersaler, Stjernesalen og Universet.

## Idrett

Lillestrøm Sportsklubb (LSK), ble stiftet i 1917 og spiller i 1. divisjon. Klubben er blant de mest suksessrike klubbene i Norge og står med fem seriemesterskap og seks cupmesterskap. På 70-tallet klatret klubben oppover i divisjonssystemet med to opprykk på rad, og vant til slutt både serien og cupen i 1977. Dette var i stor grad takket være klubbens legendariske spiller Tom Lund. LSK spiller sine hjemmekamper på Åråsen stadion, som tar 10 540 tilskuere.

***[[Eliteserien i fotball for menn|Seriemesterskap]]:**
****Seriegull (5):** 1958–59, 1976, 1977, 1986, 1989
**Seriesølv (8): 1959–60, 1978, 1983, 1985, 1988, 1994, 1996, 2001
**Seriebronse (3): 1980, 1982, 1993
***[[Norgesmesterskapet i fotball for menn|Cupmesterskap]]:**
****NM-gull (6):** 1977, 1978, 1981, 1985, 2007, 2017
**Runners-up (8): 1953, 1955, 1958, 1980, 1986, 1992, 2005, 2022
***[[Royal League]]:**
**Andre plass (1): 2005/06

Følgende idrettslag er hjemmehørende i Lillestrøm og omegn:
* Fotballaget Lillestrøm Sportsklubb (LSK) spiller sine hjemmekamper på Åråsen stadion.
*Lillestrøm SK Futsal
*Lillestrøm Golfklubb startet i 1999.
*Lillestrøm Håndballklubb
*Lillestrøm Kampsportklubb
*Lillestrøm og Omegn bueskyttere
*Skedsmo Ishockeyklubb trener og spiller kamper i Skedsmo ishall på Skedsmokorset
*Flisbyen Ballklubb (FBK) er en fotballklubb
*Lillestrøm Amerikansk Fotball Klubb (LAFK), som ble stiftet i 2010 for å drive amerikansk fotball.
*Lillestrøm Turn & Idretsforening, som ble stiftet i 1925
*Lillestrøm Lions Rugby League klubb, som ble stiftet i 2009. (tidligere under navnet Flisbyen Broncos Rugby League Klubb) 3 ganger Norgesmestere (2022, 2023 og 2024.) 1 gang Skandinavisk mester (2022)

Det er flere idrettsanlegg i Lillestrøm og i områdene rundt. Åråsen stadion på Kjeller er Lillestrøm Sportsklubb sin hjemmebane. Rett utenfor Lillestrøm by ligger Lillestrøm idrettspark, et idrettsanlegg med innendørs og utendørs baner. På Vigernesjordet er det en rugby league-bane med internasjonal standard på banestørrelsen. Like ved ligger også en mindre golfbane, og det kommunale ridesenteret Sørum Fritidsgård med en bedre terrengbane.
Det er også en treningspark på Bondetangen i Volla bydel, ved Nebbursvollen.

## Referanser


## Eksterne lenker
* 
* VisitLillestrom.no
* Lillestromby.no
* Skulpturstopp "Yes to all" av Sylvie Fleury